Andaluziya

Este artikolo uza la grafia de Aki Yerushalayim para la lingua judeo-espanyola. Mersi muncho por mantener el artikolo uzando este estil. Andaluziya (en kastilyano Andalucía) es una komunita otonoma espanyola ke se topa en el sud del pais i konformada por ocho provinsias: Almeria, Kadiz, Kordoba, Granada, Huelva, Jaen, Malaga, Seviya. Su kapital es Seviya. Es la komunita otonoma de Espanya mas povlada (7.975.672 personas, en 2006) i la segunda mas espandida. Andaluziya se topa en el sud-oeste de Evropa i tiene frontieras kon la Mar Mediterraneo i el estrecho de Jibraltar al sud, kon Portugal i el Oseano Atlantiko al oeste, kon las komunidades espanyolas de Estremadura i Kastiya-La Mancha al norde i kon la Rejion de Mursia al este. Etimolojia El biervo Andaluziya hue introduzido al kastilyano, del biervo arabo Al-Andalus. Istorya La istoria de Andaluzia prinsipio en el sieklo XIII, kon la konkista de los reynos de Kordova, Seviya i Jaen, kontinuado kon la konkista del Emirato Nazari de Granada en el sieklo XV, i diskues kon el apartajamiento territorialo de Espanya de 1833 i la konstitusión de Andaluziya komo komunidad otónoma de Espanya, tras el referendum sovre la inisiativa del proseso otonómiko de Andaluziya de 1980. No obstante endemas es relevante eksponer brevemente la istoria anterior del territorio aktualmente integrado en dita nasionalidad istórika. Jeografiya La posision estratejika de Andaluziya en el extremo sud de Evropa i Afrika, entre el oséano Atlántiko i la mar Mediterránea, ansí komo por las sus rikezas minerales i agríkolas i su grande ekstensión territoriala, konforman una conjunsión de faktores ke izieron de Andaluziya un foko de atraksion de otras sivilizasiones ya denantes de el prinsipio de la Edad de los Metales. Andaluziya tiene una superfisie territoriala de 87.268 km2, un territorio mayor a munchos payies evropeos, keda en las koordenadas , topa al norte kon las komunidades otonomas de Estremadura i Kastiya-La Mancha, al oeste kon la Repuvlika de Portugal, al este kon la Rejion de Mursia. Klima El grande territorio de Andaliziya, konta kon una diversidad de klimas, ma el klima predominante es el mediterraneo, este es emportante para la agrikultura; en las sus montanyas de la Serralada Inyevada, la temperatura es basha i ay presensia de inyevadas en periodo invernal, endemas los pikos kaji siempre kontan kon inyeves perpetuas. Al sud de Andaluziya, las temperaturas son kaji siemrpe altas, el turizmo tiene profitado de las altas temperaturas para los turistos ke arrivan verso las kalidas plajas de la mar mediterranea i del oseano atlantiko. Organizasion politika i administrativa Vilayetes Andaluziya tiene ocho provinsias: Almeria (612.315 habitantes) Kadiz (1.180.817 habitantes) Kordoba (784.376 habitantes) Granada (860.898 habitantes) Huelva (483.792 habitantes) Jaen (660.284 habitantes) Malaga (1.453.409 habitantes) Seviya (1.813.908 habitantes) Komarkas No son ofisiales pero son rekonosidas kulturalmente. Ekonimia La ekonomia de Andaluziya komprende prinsipalmente la agrikultura, el turizmo, la industria i el komersio internasionalo. Turizmo El turizmo es una aktividad emportante, ke mantiene munchos lavoradores en la komunidad, las plajas, las sivdades antikas, las fiestas, el eko-turizmo i los esportes zon las prinsipales atraksiones de los visitantes nasionales i ekstranieros. La Alhabra La Giralda Demografia Es la komunidad otonoma de Espanya mas povlada, kontava kon 7.975.672 avitantes, en el anyo 2006. Kultura Las munchas sivilisasiones afinkadas endenantes, dejaron una grande erensia pratrimoniala ke hoy en dia podese admirar, endemas, Andaluziya es tierra de munchos artistas. Ver endemas Al-Andalus Referensias Atamientos eksternos